**Propozície  
MAJSTROVSTVÁ SLOVENSKA V BIKETRIALE**

**Tatranská Lesná, 09.06.2024**

**Usporiadateľ a organizátor:** Bike3alzone, občianske združenie

**Kontakt:** Dušan Orolín, 0905 607 646, [bike3alzone1@gmail.com](mailto:bike3alzone1@gmail.com)

**Miesto konania:** Štart a cieľ Škola v prírode Detský raj Tatranská Lesná

Kontrolné úseky sú v okolí Studeného potoka.

**Dátum súťaže:** 09.06.2023 (nedeľa)

**Riaditeľ súťaže:** Dušan Orolín, 0905 607 646, [bike3alzone1@gmail.com](mailto:bike3alzone1@gmail.com)

**Traťový komisár:** Dušan Orolín

**Harmonogram súťaže:**

**09.06.2024 (Nedeľa)**

**08:00** začiatok registrácie; koniec vždy 30 min pred štartom príslušnej kategórie **09:00** štart kategórií: **U 10, U 14**   
**11:30**  štart kategórií: **U 12, U 16, Class F**  
**14:00** štart kategórií: **Class 1, Class 2, Class 3**,   
  
Čas na súťaž pre všetky kategórie: 180 min Všetky kategórie majú 5 sekcií 3 kolá, s ľubovoľným poradím.  
  
**16:30** predpokladané ukončenie súťaže, vyhlásenie výsledkov

**Kategórie:**

**Skupina B: Slovenský pohár, nie je súčasťou MSR**

U 10: (7, 8, 9 roční) biela trať   
U 12: (10, 11 roční) biela trať ½, zelená trať ½   
U 14: (12, 13 roční) zelená trať   
U 16: (14, 15 roční) modrá trať

**Skupina A:**

Class 3: (16, 17 roční) červená trať   
Class 2: (18 a viac rokov) červená trať,   
Class 1: (18 a viac rokov) najlepší jazdci žltá trať   
Class F: (dievčatá a ženy 12 a viac rokov) zelená ½, modrá trať ½

Mimo súťaž sa môžu ľubovoľnej kategórie zúčastniť jazdci nespĺňajúci vekové hranice, ale budú vyhodnotení mimo poradia. V prípade malého počtu jazdcov v jednotlivých kategóriách má usporiadateľ právo zrušiť/zlúčiť danú kategóriu.

**Licencie:** Súťaže sa môžu zúčastniť slovenskí jazdci s licenciou BIU. Jazdci môžu štartovať aj bez licencie, ale jazdec, alebo zákonný zástupca musí podpísať pri registrácii Čestné vyhlásenie, že jazdec štartuje na vlastné riziko. Účasť zahraničných jazdcov je možná s licenciami BIU, aj bez licencie. Všetci zahraniční jazdci musia podpísať Čestné vyhlásenie. U jazdcov do 18 r. ho podpisuje zákonný zástupca, 18 a viacročný jazdec podpisuje Čestné vyhlásenie sám. Jazdcom SR bez licencie BIU sa nezapočítavajú body do konečného poradia MSR a Slovenského pohára. Jazdci Skupiny B nie sú hodnotení v M-SR, sú hodnotení v Slovenskom pohári.

**Štartovné:** Štartovné **10€** sa platí pri registrácií. Štartovné pri registrácii na mieste pretekov bez zaslania prihlášky vopred do stanoveného termínu je **25€**. Jazdci, ktorí odštartujú cez preteky v dvoch kategóriách, platia štartovné za každý štart v každej kategórii. Štartovať v ďalšej kategórii je možné po ukončení pretekov v prvej zvolenej kategórii.

**Prihlášky:** Do **04.06.2024** cez link: <https://sutazecyklosport.sk/> . Ak budete mať s online prihlasovaním problém, kontaktujte Janku Kucovú: [janka@tcpip.sk](mailto:janka@tcpip.sk) , tel. 0903 639 447. Klub prihlasuje aj nesie zodpovednosť za ospravedlnenie absentujúceho prihláseného jazdca. V prípade neospravedlnenia klub platí štartovné za všetkých prihlásených jazdcov.

**Parkovanie:** V mieste pretekov

**Stravovanie:** V mieste štartu a cieľa bude zabezpečené občerstvenie v bufete a jedálni Školy v prírode DETSKÝ RAJ.

**Ubytovanie:** Priamo v mieste pretekov, škola v prírode DETSKÝ RAJ. Cena 23,50 €/noc, Raňajky: 4,- €, Obed: 4,50 €, Večera: 3,50 € Kontakt: <http://rajvprirode.sk/> , mail: [riaditel@detskyraj-tl.vucpo.sk](mailto:riaditel@detskyraj-tl.vucpo.sk) tel.: +421 915 804 431

**Záverečné informácie:**- jazdcom budú pridelené štartové čísla pri prezentácii   
- súťaž sa koná za každého počasia  
- prípadné zmeny propozícii budú vyvesené pri časomiere   
- odmeny dostávajú prví traja jazdci v každej jazdenej kategórii, U 10, U 12 všetci jazdci  
- usporiadateľ nevypláca žiadne náhrady   
- súťažiaci sa zúčastňujú pretekov na vlastné riziko!   
- usporiadateľ nenesie žiadnu zodpovednosť za vzniknuté škody   
- protesty podáva pretekár, alebo zákonný zástupca pretekára písomne do rúk riaditeľa súťaže do 15 minút po dojazdení posledného jazdca v kategórií, na jeden predmet sporu: vklad na protest: 50€   
- zvláštne upozornenie: usporiadateľ si vyhradzuje právo zmeny časového harmonogramu v prípade zlého počasia, nízkej účasti, atď.  
- pre zahraničných jazdcov bez licencie doporučujeme vybaviť si európsky zdravotný preukaz alebo poistenie liečebných nákladov pre SR na daný deň pretekov  
 - bicykle musia zodpovedať športovým poriadkom biketrialu

Jazdci budú registrovaní na portáli: <https://sutazecyklosport.sk/>

**Jazdec, alebo jeho zákonný zástupca svojím štartom na pretekoch dáva súhlas na spracovanie a zverejnenie osobných údajov a fotografií Slovenskou cyklotrialovou úniou a usporiadateľom v zmysle zákona č. 18/2018 Z. z. o ochrane osobných údajov – GDRP**

riaditeľ súťaže